
ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 764 

9 Ιουλίου 1993 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας δημόσιας (διακατεχόμενης) 
δασικής έκτασης στη θέση Ηλιακτή - Τουρκολίμανο 
του Δήμου Σαλαμίνας του Ν. Αττικής . 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση γενικού πολεοδομικού σχεδίου των οικισμών 
Βέλου κοινότητας Βέλου και Νεράντζας κοινότητας 
Νεράντζας (Ν. Κορινθίας) . 2 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. Δ/301515 (1) 

Κήρυξη ως αναδασωτέας δημόσιας (διακατεχόμενης) δα¬ 
σικής έκτασης στη θέση Ηλιακτή - Τουρκολίμανο του 
Δήμου Σαλαμίνας του Ν. Αττικής. 

Ο ΝΟΜΑΡΧΗΣ ΠΕΙΡΑΙΑ 
Σύμφωνα με: 

1) Τις διατάξεις: α) Του άρθρου 117 παρ. 3 του Συντάγ¬ 
ματος της Ελλάδος. 

β) Των άρθρων 188-205 του Ν.Δ. 86/69 «περί Δασικού 
Κώδικος» και άρθρ. 37-44 Ν. 998/79. 

γ) Του Νόμου 3200/1955 «περί διοικητικής αποκε- 
ντρώσεως», σε συνδυασμό με τις διατάξεις του Ν.Δ. 532/ 
1970 «περί συμπληρώσεως των διατάξεων περί διοικητι¬ 
κής αποκεντρώσεως» και του 709/1970 Β.Δ/τος, που εκ- 
δόθηκε σε εκτέλεση αυτού. 

2) Τις εξής διαταγές του Υπουργείου Γεωργίας: 
α) 160417/1180/9.7.1980. 


β) 182447+3049/24.9.1980. 

γ) 141823/24.2.1983. 

δ) 80300/4928/5.8.1991. 

3) Την πρόταση που υποβλήθηκε με την 3858/27.7.92 
αναφορά του αρμόδιου Δασαρχείου Πειραιά, σχετικά με 
την κήρυξη ως αναδασωτέας της κατωτέρω δασικής έκτα¬ 
σης και εμβαδού 900 τ.μ. που καλύπτονταν από σχίνα, 
ασπαλάθους, αγριελιές κλπ. και εκχερσώθηκαν παράνομα 
το Νοέμβριο 1991 από άγνωστον. 

Επειδή η έκταση χρειάζεται προστασία για την επανα- 
δημιουργία της δασικής βλάστησης που καταστράφηκε 
και η οποία θα αποκατασταθεί με φυσική αναγέννηση ή με 
πρόγραμμα τεχνητής αναδάσωσης, μέσα σε τρία χρόνια, 
που θα καταρτίσει το αρμόδιο Δασαρχείο και δεν υπάρχει 
φιλοδασική επιτροπή για να γνωμοδοτήσει πάνω στο θέμα 
αυτό, αποφασίζουμε: 

Κηρύσσουμε ως αναδασωτέα, με σκοπό την προστασία 
για την επαναδημιουργία της δασικής βλάστησης, που εκ¬ 
χερσώθηκε δημόσια δασική έκταση 0,900 στρέμματα. 

Η έκταση αυτή, που βρίσκεται στη έση Ηλιακτή - Τουρ- 
κολίμανου της περιφέρειας του Δήμου Σαλαμίνας Νομού 
Πειραιά, καλυπτόταν από σχίνα, ασπαλάθους, αγριελιές 
κλπ. και εκχερσώθηκε παράνομα από άγνωστο. 

Σχετικό το σχεδιάγραμμα με κλίμακα 1:500, το οποίο 
αποτελεί αναπόσπαστο μέρος της απόφασης αυτής και 
στο οποίο η έκταση φαίνεται με τα στοιχεία ΑΒΓΔ και με 
όρια: 

Ανατολικά: Δημόσια δασική έκταση. 

Δυτικά: Δρόμος σε δημόσια δασική έκταση. 

Βόρεια: Δρόμος σε δημόσια δασική έκταση. 

Νότια: Δημόσια δασική έκταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 10 Ιουνίου 1993 

Ο ΝΟΜΑΡΧΗΣ 
ΠΑΝΑΓ. ΓΥΦΤΟΥΛΑΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 60819/2614 (2) 

Έγκριση γενικού πολεοδομικού σχεδίου των οικισμών Βέ¬ 
λου κοινότητας Βέλου και Νεράντζας κοινότητας Νε- 

ράντζας (Ν. Κορινθίας). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 1337/83 «Επέκταση πολεοδομι- 
κών σχεδίων, οικιστική ανάπτυξη και σχετικές ρυθμίσεις» 
(ΦΕΚ 33/Α) και ειδικότερα το άρθρο 3. 

2. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137/Α) και ειδικότερα το άρθρο 
23 παράγρ. 1. 

3. Τις διατάξεις της παρ. 1 του άρθρου 19 του Ν. 1849/ 
1989 «Επέκταση και συμπλήρωση των στεγαστικών προ¬ 
γραμμάτων του Οργανισμού Εργατικής Κατοικίας και άλ¬ 
λες διατάξεις» (Α' 113). 

4. Τις διατάξεις του άρθρου 41 του Ν. 1975/1991 «Εί¬ 
σοδος - έξοδος, παραμονή, εργασία, απέλαση αλλοδα¬ 
πών, διαδικασία αναγνώρισης αλλοδαπών προσφύγων και 
άλλες διατάξεις» (Α' 184). 

5. Την Υ. 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

6. Τις διατάξεις της παρ. Β του άρθρου 1 του Π.Δ/τος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις περιφερειακές υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

7. Την υπ’ αριθ. 69574/3017/9.10.86 απόφαση του 
Υπουργού Περιβάλλοντος, Χωροταξίας και Δημοσίων Έρ¬ 
γων «Κίνηση της διαδικασίας σύνταξης του Γενικού Πολε- 
οδομικού Σχεδίου Βέλου (Ν. Κορινθίας) όπως συμπληρώ¬ 
θηκε με την υπ’ αριθ. 2861/204/19.1.1988 απόφαση του 
Αναπληρωτή Υπουργού Περιβάλλοντος, Χωροταξίας και 
Δημοσίων Έργων» (ΦΕΚ 59/Δ). 

8. Την υπ’ αριθ. 19523/833/3.3.88 απόφαση του Ανα¬ 
πληρωτή Υπουργού Περιβάλλοντος Χωροταξίας και Δημο¬ 
σίων Έργων «Παράταση προθεσμίας έγκρισης γενικού 
πολεοδομικού σχεδίου» (ΦΕΚ 208/Δ/9.3.88). 

9. Το υπ’ αριθ. 362/23.1.87 έγγραφο του ΤΠ και ΠΕ Νο¬ 
μαρχίας Κορίνθου προς τις κοινότητες και τους αρμόδιους 
φορείς. 

10. Τις υπ’ αριθ. 45/1987 και 23/1987 γνωμοδοτήσεις 
των κοινοτικών συμβουλίων Βέλου και Νεράντζας αντί¬ 
στοιχα. 

11. Το υπ’ αριθ. Φ. 6Α/2/351 /87 έγγραφο του Υπουρ¬ 
γείου Πολιτισμού Α' Εφορείας Προϊστορικών και Κλασσι¬ 
κών Αρχαιοτήτων. 

12. Το υπ’ αριθ. 341/87 έγγραφο του τμήματος Κοιν. 
Πρόνοιας Νομαρχίας Κορινθίας. 

13. Το υπ’ αριθ. 504416/87 έγγραφο του Ελληνικού 
Οργανισμού Τουρισμού. 

14. Το υπ’ αριθ./Φ5/322/87 έγγραφο της Διεύθυνσης 
Βιομηχανίας Νομαρχίας Κορινθίας. 


15. Το υπ’ αριθ. 230/87 έγγραφο της Διεύθυνσης Κτη¬ 
νιατρικής Νομαρχίας Κορινθίας. 

16. Το υπ’ αριθ. 248/1987 έγγραφο του τμήματος Λι- 
μεν. Αστυνομίας Υπουργείου Εμπορικής Ναυτιλίας. 

17. Το υπ’ αριθ. 7578/87 έγγραφο της Ελληνικής Τρά¬ 
πεζας Βιομηχανικής Αναπτύξεως. 

18. Το υπ’ αριθ. 54/1542/87 έγγραφο του Οργανισμού 
Τηλεπικοινωνιών Ελλάδας. 

19. Το υπ’ αριθ. 1264/87 έγγραφο του τμήματος συ¬ 
γκοινωνιών Νομαρχίας Κορινθίας. 

20. Το υπ’ αριθ. 2150/87 έγγραφο της Διεύθυνσης 
Εσωτερικών τμήματος Τεχνικών Υπηρεσιών Δήμων και 
Κοινοτήτων Νομαρχίας Κορινθίας. 

21. Το υπ’ αριθ. Φ03/129/87 έγγραφο της 6ης Εφο¬ 
ρείας Βυζαντινών Αρχαιοτήτων Υπουργείου Πολιτισμού. 

22. Το υπ’ αριθ. 512946/87 έγγραφο του Οργανισμού 
Σιδηροδρόμων Ελλάδας. 

23. Τα υπ’ αριθ. 1253/87 και 7556/87 έγγραφα της 
Διεύθυνσης Γεωργίας Νομαρχίας Κορινθίας. 

24. Το υπ’ αριθ. 257/87 έγγραφο της Διεύθυνσης Εγ¬ 
γείων Βελτιώσεων Νομαρχίας Κορινθίας. 

25. Το γεγονός ότι οι υπόλοιποι φορείς δεν απάντησαν 
μέχρι σήμερα. 

26. Την υπ’ αριθ. 6/1.10.87 γνωμοδότηση του Συμβουλίου 
Χωροταξίας, Οικισμού και Περιβάλλοντος Ν. Κορινθίας. 

27. Τις διατάξεις του άρθρου 29Α του Ν. 1558/1985, 
όπως αυτό προστέθηκε με το άρθρο 27 του Ν. 2081/92 
(Α' 154), και το γεγονός ότι από τις διατάξεις αυτής της 
απόφασης δεν προκαλείται δαπάνη σε βάρος του κρατι¬ 
κού προϋπολογισμού και του οικείου ΟΤΑ, αποφασί¬ 
ζουμε: 

1) Εγκρίνεται το γενικό πολεοδομικό σχέδιο του οικι¬ 
σμού Βέλου κοινότητας Βέλου και τμήματος του οικισμού 
Νεράντζας, κοινότητας Νεράντζας (Ν. Κορινθίας), όπως 
τα όριά του προσδιορίζονται με κόκκινη γραμμή στο χάρτη 
Π.1.5 σε κλίμακα 1:5.000. 

Κυρίως το ως άνω σχέδιο περιλαμβάνει: 

Α. Την πολεοδομική οργάνωση του οικισμού για πληθυ- 
σμιακό μέγεθος 4.400 κατοίκων με: 

α. Την επέκταση του σχεδίου πόλης σε εκτάσεις πυκνο- 
δομημένες, αραιοδομημένες και αδόμητες και τη δη¬ 
μιουργία 2 πολεοδομικών ενοτήτων με μέση πυκνότητα 
οικήσεως και μέσο σ.δ. ως εξής: 

Πολεοδομική ενότητα Μέσος σ.δ. Μέση πυκ/τα κατ/Ηα 

1. Αγία Μαρίνα 0,90 70 

2. Άγιος Φανούριος 0,80 60 

όπως φαίνεται στο χάρτη Π. 1.5 σε κλίμακα 1:5.000. 

β. Τον προσδιορισμό των χρήσεων γης όπως φαίνεται 
στο χάρτη Π. 1.3. σε κλίμακα 1:5.000 και ειδικότερα: 

- Τη χωροθέτηση των κεντρικών λειτουργιών του οικι¬ 
σμού στη θέση του σημερινού κέντρου (Αγ. Μαρίνα) και τη 
δημιουργία τοπικού κέντρου στον Αγ. Φανούριο δυτικά 
της παλιάς εθνικής οδού. 

- Την οργάνωση της εκπαίδευσης, περίθαλψης και 
πρόνοιας με την επέκταση του υπάρχοντος γυμνασίου - 
λυκείου, την επέκταση του υπάρχοντος δημοτικού σχο¬ 
λείου, τη δημιουργία νέου δημοτικού σχολείου και νηπια¬ 
γωγείου, τη διατήρηση του υπάρχοντος ιατρείου, τη δη¬ 
μιουργία παιδικών - βρεφικών σταθμών και ΚΑΠΗ. 

- Τη χωροθέτηση ενός αθλητικού κέντρου κατ’ επέ- 

κταση του υπάρχοντος γηπέδου. 

- Την οργάνωση των πολιτιστικών λειτουργιών με τη χω- 
ροθέτηση πολιτιστικού κέντρου στην πολεοδομική ενό¬ 
τητα Αγ. Μαρίνας και κέντρου νεότητας στην Π.Ε. Αγ. Φα¬ 
νουρίου. 

- Την οργάνωση των ελεύθερων χώρων με τη δημιουρ¬ 
γία πάρκων, τη διεύρυνση και διαμόρφωση των χώρων 
πλατείας γύρω από τις εκκλησίες Αγ. Μαρίνας και Αγ. Φα¬ 
νουρίου, την οργάνωση παιδικών χαρών μέσα στους ελεύ¬ 
θερους κοινόχρηστους χώρους. 

- Την ανάπτυξη κατά τα λοιπά χρήσεων γενικής κατοι¬ 
κίας στις περιοχές των κέντρων κατά μήκος της παλιάς 
εθνικής οδού και στην περιοχή μεταξύ παλιάς εθνικής 
οδού και της σιδηροδρομικής γραμμής. 

Στην υπόλοιπη περιοχή αναπτύσσονται χρήσεις αμιγούς 
κατοικίας. 

γ. Τη γενική εκτίμηση των αναγκών σε γη για κοινωνική 
υποδομή του οικισμού όπως αναφέρετια στον πίνακα 
Α.11.2.1. 

δ. Τις προτάσεις για την κυκλοφοριακή οργάνωση της 
περιοχής όπως φαίνεται στους χάρτες Π.1.3. καιΠ.1.2. σε 
κλίμακα 1:5000 και 1:10.000 αντίστοιχα. 

Βασικότερες παρεμβάσεις είναι: 

- Αποσυμφόρηση της παλαιός εθνικής οδού (Π.Ε.Ο.) με 
την ενεργοποίηση της επαρχιακής οδού Βέλου - Αρχαίας 
Συκιώνος και με τη χάραξη συλλεκτηρίου παραλιακού 
άξονα για την εξυπηρέτηση των περιοχών τουρισμού και β' 
κατοικίας. Βελτίωση της λειτουργίας της Π.Ε.Ο. με τη δια¬ 
μόρφωση ισοπέδων κόμβων και διαμόρφωση κόμβου με 
τη σιδηροδρομική γραμμή εφόσον δεν γίνει η προβλεπό- 
μενη μετάθεση τμήματος της Π.Ε.Ο. παράλληλα στην σι¬ 
δηροδρομική γραμμή. 

- Δημιουργία περιφερειακού δρόμου από την ΕΛΒΙΟ- 
ΧΥΜ μέχρι την επαρχιακή οδό Βέλου - Αρχαίας Σικυώνας. 

- Δημιουργία ανισόπεδου κόμβου στη συμβολή του 
δρόμου Παναγιάς Γιουρούσι με την Ν.Ε.Ο. 

- Εξασφάλιση του απαραίτητου χώρου για τη βελτίωση 
της χάραξης της σιδηροδρομικής γραμμής. 

- Δημιουργία ενός εκτεταμένου δικτύου πεζοδρόμων 
και χώρων στάθμευσης εκτός οδών. 

ε. Την υπαγωγή στις διατάξεις του Ν. 1337/1983 με 
εφαρμογή του άρθρου 13 του ίδιου νόμου, όλων των ανε¬ 
φάρμοστων τμημάτων του σχεδίου πόλης. 

στ. Την ανάπτυξη προγράμματος οργανωμένης δόμη¬ 
σης (ΖΕΠ) για την κάλυψη αναγκών κοινωνικής κατοικίας, 
όπως φαίνεται στο χάρτη Π. 1.5 σε κλίμακα 1:5.000. 

Β. Τις προτάσεις για τη λήψη μέτρων για την προστασία 
του περιβάλλοντος, όπως φαίνεται στο χάρτη Π. 1.4. σε 


κλίμακα 1:10.000 και ειδικότερα: 

- Τη λήψη μέτρων για την προστασία του οικοσυστήμα¬ 
τος του Ασωπού ποταμού που σε συνδυασμό με τις δασο- 
μένες χαράδρες δυτικά της Ν.Ε.Ο. και την παραλιακή 
ζώνη μπορούν ν’ αποτελέσουν ζώνη αναψυχής. 

Γ. Τις προτάσεις για τα απαραίτητα έργα και μελέτες δι¬ 
κτύων υποδομής όπως φαίνεται στους χάρτες Π.11.1 και 
Π.II.2 σε κλίμακα 1:10.000 και 1:5.000 αντίστοιχα και ει¬ 
δικότερα: 

- Διευθέτηση της κοίτης και των εκβολών του Ασωπού, 
δημιουργία αναχωμάτων με σκοπό τον έλεγχο ροής του 
και την αποφυγή συσσώρευσης φερτών υλών πλησίον του 
οικισμού. 

- Κατασκευή αποχετευτικού δικτύου λυμάτων με τελικό 
αποδέκτη τις εγκαταστάσεις βιολογικού καθαρισμού του 
Κιάτου. 

- Αύξηση της χωρητικότητας του δικτύου Ο.Τ.Ε. 

Δ. Τις προτάσεις για την ασφάλεια και προστασία της 
πόλης και ειδικότερα: 

- Ολοκλήρωση των αντιπλημμυρικών έργων παρά τον 
Ασωπό. 

- Λήψη μέτρων πυροπροστασίας κύρια με την εξασφά¬ 
λιση της προσπέλασης των πυροσβεστικών οχημάτων. 

Ε. Συνοπτικά αντίτυπα των παραπάνω 6 χαρτών και 1 πί¬ 
νακα θεωρημένα από τον Προϊστάμενο της Δ/νσης Τοπο- 
γραφικών Εφαρμογών με την υπ’ αριθ. 60819/1993 
πράξη του δημοσιεύονται με την παρούσα απόφαση στην 
Εφημερίδα της Κυβερνήσεως. 

ΣΤ. Εντός της περιοχής Γ ενικού Πολεοδομικού Σχεδίου 
και ειδικότερα στις εκτός σχεδίου περιοχές που περιλαμ¬ 
βάνονται σ’ αυτό, οικοδομικές άδειες που έχουν εκδοθεί 
με τις προγενέστερες ισχύουσες διατάξεις ή έχει υποβλη¬ 
θεί στην αρμόδια πολεοδομική αρχή ο πλήρης φάκελλος 
με τα απαραίτητα για την έκδοση της οικοδομικής άδειας 
στοιχεία, μέχρι την ημερομηνία δημοσίευσης της παρού¬ 
σας απόφασης, εκτελούνται όπως εκδόθηκαν ή εκδίδο- 
νται βάσει των υποβληθέντων στοιχείων σε συνδυασμό με 
τις διατάξεις του Ν. 1577/85 «ΓΟΚ». 

2) Η ισχύς της παρούσας απόφασης αρχίζει από τις 
13.5.1988 ημέρα δημοσίευσης της 19536/846/2.3.1988 
απόφασης του Αναπληρωτή Υπουργού ΠΕ.ΧΩ.ΔΕ. (Δ' 
361). 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 13 Απριλίου 1993 

